GINNUNGAGAP PM

GINNUNGAGAP åbner døren til ursagn og fælles vikinge-fortid med oldgamle rytmer og melodier.

GINNUNGAGAP er født i året 2022 ved et lykkeligt møde mellem Skramle/Kai Stensgaard & Blæsekonen/Tine K. Skau og den svenske sanger Emelie Blomgren.

GINNUNGAGAPs musik og sange er fyldt med det mytiske stof, vi kender så godt: Sagnene om urtiden og de nordiske guder.

Svenskerne kender Emelie Blomgren, og det kan de danske vikingemusik-elskere også godt glæde sig til! Emelie mestrer folkemusikkens virkemidler omkring den helt tidlige musik med det suveræne overblik musikalsk specialuddannelse, skjaldedigtning og årelang formidling giver.

Kai Stensgaard & Tine K. Skau har som Skramle & Blæsekonen, turneret vikingedanmark tyndt med deres gennemresearcede og bramfri tidlige musik.

GINNUNGAGAP leverer smæk for skillingen og dybt vikinge-swingende melodier, der går direkte i hjertet og lige i fødderne.

Emelie, Tine og Kais fælles musik-fodslag handler om humor, solidt musikhåndværk, respekt for historiske fakta og den store kærlighed til bogstavrim, bragemål og vikingeliv.